Κυβέρνηση Κώστα Σημίτη Ιανουαρίου 1996

Η (1η) Κυβέρνηση Κώστα Σημίτη Ιανουαρίου 1996 (Ιανουάριος – Σεπτέμβριος 1996) σχηματίστηκε μετά την παραίτηση του ασθενούντος Πρωθυπουργού, Ανδρέα Παπανδρέου, και την εκλογή του Κώστα Σημίτη ως αντικαταστάτη του. Πιο συγκεκριμένα, ήδη από τα Χριστούγεννα του 1995, με την επιδείνωση της υγείας του Ανδρέα Παπανδρέου που νοσηλευόταν ήδη στο Ωνάσειο νοσοκομείο, άρχισαν στο ΠΑΣΟΚ οι διεργασίες για την αντικατάστασή του. Γρήγορα, έγινε φανερό, ότι τρία σημαίνοντα μέλη του κόμματος, ο Κώστας Σημίτης, ο Άκης Τσοχατζόπουλος , και ο Γεράσιμος Αρσένης συγκέντρωναν τις περισσότερες πιθανότητες να διαδεχτούν τον Παπανδρέου στην Πρωθυπουργία της χώρας. Στις 15 Ιανουαρίου 1996 ο Πρωθυπουργός υπογράφει την επιστολή παραίτησής του από την Πρωθυπουργία και στις 18 Ιανουαρίου συγκαλείται η Κοινοβουλευτική ομάδα του ΠΑΣΟΚ προκειμένου να εκλέξει νέο Πρωθυπουργό. Στην πρώτη ψηφοφορία ισοψηφούν οι Άκης Τσοχατζόπουλος και Κώστας Σημίτης με 53 ψήφους έκαστος, ενώ ο Γεράσιμος Αρσένης με 50 ψήφους, τίθεται εκτός μάχης. Το απόγευμα της ίδιας ημέρας, στη δεύτερη ψηφοφορία ο Κώστας Σημίτης με 86 ψήφους υπέρ, έναντι 75 του Άκη Τσοχατζόπουλου και 5 λευκών, ανακηρύσσεται νέος Πρωθυπουργός. Στις 30 Ιουνίου 1996 ο Κώστας Σημίτης επιβεβαιώνει την κυριαρχία του και στο συνέδριο του κόμματος, που με ψήφους 2.732 σε σύνολο 5.124, τον ανακηρύσσει Πρόεδρο του ΠΑΣΟΚ. Τον Αύγουστο του 1996, θα αποφασίσει την προσφυγή στις κάλπες, προκειμένου να λάβει και την επιβεβαίωση του ελληνικού λαού, και πράγματι στις εκλογές της 22ας Σεπτεμβρίου 1996, το σώμα των εκλογέων του εμπιστεύεται την Πρωθυπουργία, με ποσοστό 41,49%. Το σημαντικότερο πολιτικό και στρατιωτικό γεγονός αυτής της πρώτης περιόδου Σημίτη, είναι η κρίση των Ιμίων, που ξέσπασε στις 25 Ιανουαρίου 1996, που η αντιμετώπισή του, και κυρίως το ευχαριστούμε τους Αμερικανούς, που δήλωσε ο Κώστας Σημίτης από το βήμα της Βουλής, προκαλεί μέχρι και σήμερα αντιφατικές κριτικές.

 Πρωθυπουργός - (Πρόεδρος του υπουργικού συμβουλίου): Κώστας ΣημίτηςΥπουργείο Εθνικής Αμύνης Υπουργός Εθνικής Αμύνης : Γεράσιμος Αρσένης Υφυπουργός Εθνικής Αμύνης : Νικόλαος Κουρής Υπουργείο Εξωτερικών Υπουργός Εξωτερικών : Θεόδωρος Πάγκαλος Αναπληρωτής Υπουργός Εξωτερικών : Γιώργος Ρωμαίος Υφυπουργός Εξωτερικών : Γρηγόρης Νιώτης Υπουργείο Εσωτερικών, Δημόσιας Διοίκησης και Αποκέντρωσης Υπουργός Εσωτερικών, Δημόσιας Διοίκησης και Αποκέντρωσης : Άκης Τσοχατζόπουλος- αντικαταστάθηκε στις 30 Αυγούστου 1996, -λόγω των επικείμενων εκλογών- από τον Βασίλειο Σκουρή (καθηγητή Α.Π.Θ.)Υφυπουργός Εσωτερικών, Δημόσιας Διοίκησης και Αποκέντρωσης : Γιώργος Μωραΐτης Υφυπουργός Εσωτερικών, Δημόσιας Διοίκησης και Αποκέντρωσης : Λάμπρος Παπαδήμας Υπουργείο Εθνικής Οικονομίας Υπουργός Εθνικής Οικονομίας : Γιάννος Παπαντωνίου Υφυπουργός Εθνικής Οικονομίας : Χρήστος Πάχτας Υφυπουργός Εθνικής Οικονομίας : Εμμανουήλ Μπεντενιώτης Υπουργείο Οικονομικών Υπουργός Οικονομικών : Αλέκος Παπαδόπουλος Υφυπουργός Οικονομικών» : Γιώργος Ανωμερίτης Υφυπουργός Οικονομικών» : Γεώργιος Δρυς Υπουργείο ΑνάπτυξηςΥπουργός Ανάπτυξης : Βάσω Παπανδρέου Υφυπουργός Ανάπτυξης : Φοίβος Ιωαννίδης Υφυπουργός Ανάπτυξης : Μιχάλης Χρυσοχοΐδης Υπουργείο Δικαιοσύνης Υπουργός Δικαιοσύνης : Ευάγγελος Βενιζέλος- αντικαταστάθηκε στις 30 Αυγούστου 1996, -λόγω των επικείμενων εκλογών- από τον Ανάργυρο Φατούρο (καθηγητής Πανεπιστημίου Αθηνών)Υπουργείο Υγείας και Πρόνοιας Υπουργός Υγείας και Πρόνοιας : Αναστάσιος Πεπονής Υφυπουργός Υγείας και Πρόνοιας: Φραγκλίνος Παπαδέλης Υφυπουργός Υγείας και Πρόνοιας : Γεώργιος Κοτσώνης Υπουργείο Εθνικής Παιδείας και Θρησκευμάτων Υπουργός Εθνικής Παιδείας και Θρησκευμάτων : Γιώργος Παπανδρέου Υφυπουργός Εθνικής Παιδείας και Θρησκευμάτων : Γιώργος Πασχαλίδης Υπουργείο Πολιτισμού Υπουργός Πολιτισμού : Σταύρος Μπένος Υφυπουργός Πολιτισμού : Ανδρέας Φούρας Υπουργείο Περιβάλλοντος, Χωροταξίας και Δημοσίων Έργων Υπουργός Περιβάλλοντος, Χωροταξίας και Δημοσίων Έργων : Κώστας Λαλιώτης Υφυπουργός Περιβάλλοντος, Χωροταξίας και Δημοσίων Έργων : Ελισάβετ Παπαζώη Υφυπουργός Περιβάλλοντος, Χωροταξίας και Δημοσίων Έργων : Εμμανουήλ Λουκάκης Υπουργείο Βιομηχανίας, Ενέργειας και Τεχνολογίας (το Υπουργείο καταργήθηκε την 1/2/1996) Υπουργός Βιομηχανίας, Ενέργειας και Τεχνολογίας : Βάσω Παπανδρέου Υφυπουργός Βιομηχανίας, Ενέργειας και Τεχνολογίας : Φοίβος Ιωαννίδης Υπουργείο Γεωργίας Υπουργός Γεωργίας : Στέφανος Τζουμάκας Υφυπουργός Γεωργίας : Αλέξανδρος Μπαλτάς Υφυπουργός Γεωργίας : Απόστολος Φωτιάδης Υπουργείο Εργασίας και Κοινωνικών Ασφαλίσεων Υπουργός Εργασίας και Κοινωνικών Ασφαλίσεων : Ευάγγελος Γιαννόπουλος Υφυπουργός Εργασίας και Κοινωνικών Ασφαλίσεων : Νικόλαος Φαρμάκης Υφυπουργός Εργασίας και Κοινωνικών Ασφαλίσεων : Λάμπρος Κανελλόπουλος Υπουργείο Εμπορίου (το Υπουργείο καταργήθηκε την 1/2/1996) Υπουργός Εμπορίου : Βάσω Παπανδρέου Υφυπουργός Εμπορίου : Μιχάλης Χρυσοχοΐδης Υπουργείο Μεταφορών και Επικοινωνιών Υπουργός Μεταφορών και Επικοινωνιών : Χάρης Καστανίδης Υφυπουργός Μεταφορών και Επικοινωνιών : Γεώργιος Δασκαλάκης Υπουργείο Δημοσίας Τάξης Υπουργός Δημοσίας Τάξης : Κώστας Γείτονας- αντικαταστάθηκε στις 30 Αυγούστου 1996, -λόγω των επικείμενων εκλογών- από τον Κωνσταντίνο Μπέη (καθηγητής στο Πανεπιστημίου Αθηνών)Υπουργείο Μακεδονίας-Θράκης Υπουργός Μακεδονίας - Θράκης : Φίλιππος Πετσάλνικος Υπουργείο Αιγαίου Υπουργός Αιγαίου : Αντώνης Κοτσακάς Υπουργείο Εμπορικής Ναυτιλίας Υπουργός Εμπορικής Ναυτιλίας : Κοσμάς Σφυρίου Υπουργείο Τουρισμού (το Υπουργείο καταργήθηκε την 1/2/1996) Υπουργός Τουρισμού : Βάσω Παπανδρέου Υπουργείο Τύπου και Μέσων Μαζικής Ενημέρωσης Υπουργός Τύπου και Μέσων Μαζικής Ενημέρωσης : Δημήτρης Ρέππας- αντικαταστάθηκε στις 30 Αυγούστου 1996, -λόγω των επικείμενων εκλογών- από τον Δημήτριο Κώνστα (καθηγητή στο Πάντειο Πανεπιστήμιο)